لفلسفة

**لفلسفة** (ب ليونانية **φιλοσοφία**، ؤ كتّقرا فيلوصوفيا، و كاتعني *حب لحكمة*) هي دراسة ديال لأسئلة لأساسية ديال لوجود، لمعرفة، لأخلاق، اللوجيك، لعقل، و لوغة. هاد لأسئلة غالبا كاتكون على شكل پروبليمات  لي خاصك تحلهم. أول واحد لي يمكن ستعمل لمصطلح ديال فلسفة هو پيطاݣوراس (لي عاش ف جوايه ما بين 570 و 475 قبل لميلاد).

لمناهج ديال لفلسفة فيها لمنهج السقراطي ديال لإستجواب، الدياليكتيك، و التقديم لمنهجي.

لأسئلة لفلسفية لكلاسيكية ممكن تكون شي حاجة بحال: "واش ممكن نعرفو؟" يلا كان لجواب أه "واش ممكن نتأكدو؟"

لفلاسفة كايطرحو بزاف ديال لأسئلة لخرة لي متعلقة ب لواقع، متلا: "*واش كاينة شي طريقة لي باش نعيشو لماكسيموم د لحياة؟*"، "*واش ممكن يتسمى لواحد بنادم مزيان يلا قدر يدير حاجة خايبة بلا ما يعرف تا شي واحد*؟"، "*واش بنادم عندو [[حرية لإرادة]]؟*".

شحال هادي، لفلسفة كانت كاتشمل ݣاع نواع لمعرفة. من أرسطو حتال لقرن 19، كانت لفلسفة الطبيعية فيها لفلك، الطب، و لفيزيك. متلا، إسحاق نيوتن كتب واحد لكتاب ف 1687 سميتو الركايز د لماط د لفلسفة الطبيعية. هاد لكتاب من بعد تكلاصا مع لكتوبا د لفيزيك.
ف لقرن 19، فاش ولاّ لبحت لعلمي كتير فهاد لفروع ديال لفلسفة، بدات هاد لفروع كاتخصص، و شوية شوية بدات كاتنفاصل من لفلسفة. ليوم، تخصصات بحال لپسيكولوجيا، الصوسيولوجيا، اللانڭويستيك، و ليكونومي، ولاو كولهم مستاقلين على لفلسفة. من جهة خرة، كاينين شي تخصصات لي مازالين قراب من لفلسفة، بحال لفن، و السياسة. متلا، واش الزين (ب لعربية *الجمال*) داتي ولا موضوعي؟ واش كاينين بزاف ديال لمناهج د الصيونص ولا غير واحد؟ واش ليوطوپيا شي حاجة ممكنة ولا غير خيال ما يمكنش يتحقق؟

## مقدمة
### لمعرفة

[وصلة=https://en.wikipedia.org/wiki/File:Sanzio_01.jpg|تصغير|''[:en:The School of Athens|لمدرسة ديال أتينا* (1509–1511) رسمها [[:en:Raphael|رافاييل]], كاتبيّن [[:en:Ancient Greek philosophy|لفلاسفة ليونانيين لمعروفين]] ]]
مبدئيا، كلمة فلسفة كاتشير لأي مجموعة من لمعارف بهاد لمعنى، لفلسفة قريبة ل [[دين]]، [[لماط]]، [[لعلوم طبيعية]]، [[تعليم]]، و [[سياسة]].

=== تطور ديال لفلسفة ===
بزاف ديال [[مناضرة|لمناضرات]] لفلسفية لي بدات ف قديم زمان مازال كاتعاود ليوم. لفيلسوف [[لمملكة لمتحدة|نݣليزي]] [[كولين ماكݣن]] (1933) تايݣول بلي ما وقع حتا شي تقدم فلسفي فهاد لمدة كاملة. لفيلسوف لأسترالي [[ديفيد تشالمرز]] (2013) من جهة خرا تيشوف بلي لفلسفة تقدمات بنفس لوتيرة ديال تقدم ديال لعلم. فلاسفة خرين بحال بروور (2011) تايݣولو بلي لمقياس ديال تقدم أصلا ماشي صحيح باش نحكمو بيه على نشاط لفلسفي.

== نضرة تاريخية ==
بمعنى عام، لفلسفة مرتابطة ب لحكمة، تقافة، و لبحت على لمعرفة. بهاد لمعنى، ݣاع تقافات و لمجتمعات كايسولو أسئلة فلسفية، بحال: "كيفاش نقدرو نعيشو؟" و "شنو هي طبيعة ديال لحقيقة؟".

=== لفلسفة لغربية ===
[[فيشي:Socrates_Pio-Clementino_Inv314.jpg|وصلة=https://en.wikipedia.org/wiki/File:Socrates_Pio-Clementino_Inv314.jpg|تصغير|سقراط [[:en:Vatican Museum|متحف ديال لڤاتيكان]]|بديل=]]
[[لفلسفة لغربية]] هي تقاليد لفلسفية ديال [[لعالم لغربي]]. تاريخ ديالها كايرجع ل عهد [[لفلاسفة لي قبل سقراط]]، لي كانو أكتيڤ ف [[ليونان]] ف لقرن 6 قبل لميلاد، بحال [[طاليس]] و [[ڤيتاغورس]].

لفلسفة لغربية ممكن تقسم ل 3 د لأنواع
# [[لفلسفة ليونانية لقديمة|لفلسفة لقديمة]]: ديال رومان و ليونان
# [[لفلسفة ديال لعصور لوسطى]]: لي مبازيا على لمسيحية
# [[لفلسفة لمعاصرة]]

==== لفترة لقديمة ====
لمعرفة ديالنا ب لعصور لقديمة بدات معا [[طاليس]] ف لقرن 6 قبل لميلاد، واخا لمعرفة ديالنا عموما ب [[لفلاسفة لي قبل سقراط]] قليلة. لفترة لقديمة كانت محكومة من [[لفلاسفة ديال ليونان]]، لي كانو تأنسپيراو بزاف من لأفكار ديال [[سقراط]]. واحد من هاد لفلاسفة لي معروفين هو [[أفلاطون]]، لي دار [[لأكاديمية ديال أفلاطون|لأكاديمية]]، و تلميد ديالو أرسطو  لي دار [[لمدرسة لمشّائية]]. كانو مدارس فلسفية خرا بحال [[لمدرسة تشاؤمية|تشاؤمية]]، [[لمدرسة رواقية|رّواقية]]، [[لمدرسة شكوكية|شكوكية]]، و [[لمدرسة لأبيقورية|لأبيقورية]].

لمواضيع لي كانو كايناقشوها ليونان كانت متنوعة: متلا، [[لميتافيزيكس]]، [[علم لفلك]]، [[لمنطق]] و [[عرفان|لمعرفة]].

مع صعود ديال [[لإمبراطورية الرومانية|لإمبراطورية رومانية]]، حتى لفلسفة ليونانية ولا عندها دور كبير عند لفلاسفة رومان بحال [[سيسيرو]] و [[سينيكا]].

==== لفترة ديال لعصور لوسطى ====
لفلسفة ديال لعصور لوسطى (بين لقرن 15 و 16) هي لفترة لي جات بعدما طاحت [[لإمبراطورية رومانية لغربية]]، و لي بدات كاتنتاشر فيها [[مسيحية|لمسيحية]] بقوة، ولكن بقا واحد شوية ديال [[لأفكار ليونانية و رومانية]]. دي پروبليم بحال [[لوجود]]، [[طبيعة ديال الله]]، طبيعة ديال لإيمان و لمنطق، [[لميتافيزيكس]]، و [[معضلة شر]] كانو كايتناقشو ف ديك لوقت. بعض لمفكرين لي كانو فديك لوقت [[سان أوݣستين]]، [[طوما لأكويني]]، [[روجر باكون]]، و [[بوطيوس]]. هاد لفلاسفة كانو كيعتابرو لفلسفة ديالهم واحد لحاجة لي كاتعاون لإيمان (*ancilla theologiae*)، و ب تالي حاولو أنهم يوفقو ما بين لفلسفة و تأويل ديالهم ل نص ديني. هاد لفترة عرفات تطور ديال [[لفلسفة لمدرسية]]، لي هي واحد لميطود كاتقرّا ف لجامعات، وكاتستعمل لمناهج دينية لمسيحية ف تحليل نقدي. [[فعصر نهضة]]، بداو ناس كايرجعو ل نصوص [[لاتينية]] و رومانية لقديمة، و بانت [[لفلسفة لإنسانية]].

==== لفلسفة لمعاصرة ====
[[لفلسفة لمعاصرة]] بدات كاتبان ف لعالم لغربي مع مفكرين بحال [[طوماص هوبس]] و [[روني ديكارط|ريني ديكارط]] (1596-1650). مع تقدم ديال لعلوم طبيعية، لفلسفة لمعاصرة هتمّات ب أنها تطور واحد لأساس منطقي و علماني ديال لمعرفة، وتبعد من لبنيات تقليدية ديال سلطة، بحال [[دين]]، [[لفلسفة لمدرسية]]، و [[كنيسة|لكنيسة]]. من أكبر لفلاسفة لمعاصرين لمعروفين كاين: [[باروخ سپينوزا|سپينوزا]]، [[لايبنيتس]]، [[دجون لوك|لوك]]، [[ديفيد هيوم|هيوم]]، و [[ايمانويل كانط|كانط]].

لفلسفة ديال لقرن 19 تأنسپيرات من واحد لحركة لي كانت ف لقرن 18، ولي كاتسما "[[عصر لأنوار]]"، ولي كاتشمل فلاسفة بحال [[هيݣل]]، أشهر فيلسوف ديال [[لمتالية لألمانية]]، [[كيركݣارد]] لي ديڤالوپا لا باز ديال [[لوجودية]]، [[نيتش]] لي تشهر ب معاداة لمسيحية، [[دجون ستيوارت ميل]] لي روّج ل نفعية، و [[كارل ماركس]] لي طور لأسس ديال [[شيوعية]]. ف لقرن 20 وقعات واحد تفريقا بين لفلسفة تحليلية و لفلسفة لقارّية. و بانو بزاف ديال لمدارس فلسفية بحال [[لفينومينولوجيا]]، [[لوجودية]]، [[لوضعية لمنطقية]]، [[لبراݣماتية]]، و لإنعطاف اللوغاوي.

=== لفلسفة ديال شرق لأوسط ===
[[فيشي:Avicenna_Portrait_on_Silver_Vase_-_Museum_at_BuAli_Sina_(Avicenna)_Mausoleum_-_Hamadan_-_Western_Iran_(7423560860).jpg|وصلة=https://en.wikipedia.org/wiki/File:Avicenna_Portrait_on_Silver_Vase_-_Museum_at_BuAli_Sina_(Avicenna)_Mausoleum_-_Hamadan_-_Western_Iran_(7423560860).jpg|تصغير|پورتري إيراني من لفضة ديال بن سينا.|بديل=]]
لمنطقة ديال [[لهلال لخصيب]]، [[إيران]] و [[لبلدان لهاضرة ب لعربية|لمنطقة لعربية]] كانو مناطق لي بانت فيهم لفلسفة فوقت مبكر. وليوم هاد لمناطق كاملة محكومة ب تقافة لإسلامية.
أول نوع ديال لفلسفة لي بان فمنطقة لهلال لحصيب كان متعلق ب شخص وتصرفات ديالو، وكيفا يقدر لواحد يتصرف بطريقة أخلاقية. هادشي نتاشر عبر حجّايات و [[أسطورة|أساطير]] و حكم. ف مصر لقديمة، هاد نصوص كانو معروفين ب "sebyat" لي كاتعني *تعاليم*. هاد تعاليم هوما لي خلاونا نفهمو [[لفلسفة لمصرية لقديمة]]. علم لفلك [[بابل|لبابلي]] حتا هو هضر على بزاف د لإفترضات فلسفية على [[لكون]]، ولي كان عندها تأتير على [[ليونان لقديمة]]. [[لفلسفة ليهودية]] و [[لفلسفة لمسيحية|لمسيحية]] هوما [[فلسفة دينية|فلسفات دينية]] لي بانت ف [[شرق لأوسط]] و [[ؤروپا|أوروبا]]، ولي بجوج كايتشاركو ف مراجع قديمة بحال *تاناخ و توحيد.* [[لفلسفة لإيرانية قبل لإسلام]] بدات مع [[زرادشت]]، لي كان واحد من لولين لي هضرو على [[توحيد]]، و[[تنائية ديال لخير وشر]]. هاد لأفكار هي لي تأنسپيراو منها ديانات خرا بحال [[لمانوية]]، [[لمزدكية]]، و [[زورانية]].
بعد لغزوات لإسلامية، لفلسفة لإسلامية لقديمة طورات لفلسفة ليونانية بشكل جديد. [[لعصر دهبي ل لإسلام]] كان عندو تأتير على تطور تقافي ف [[ؤروپا|أوروپا]]. لفلاسفة لي عاشو ف ديك لوقت بحال [[لكندي]] (لقرن 9) ، [[بن سينا]] (980-1037)، و [[بن رشد]] (لقرن 12) تأترو ب [[أرسطو]]. فلاسفة خرين بحال [[لغزالي]] كانو ضد أرسطو و لمناهج ديالو. لفلاسفة ديال ديك لوقت قدرو يطورو لمنهج تجريبي نضرية ديال لبصريات، و لفلسفة ديال لقانون. [[بن خلدون]] كان واحد من أهم لفلاسفة ديال تاريخ فديك لوقت. ف [[إيران]]، عداد من [[لمدارس لفلسفية لإسلامية]] ستامرّات ف لخدمة ديالها، واخّا سالا لعصر دهبي ديال لإسلام. ف لقرن 19 و 20 بانت واحد "*نهضة"'' ف لعالم ناطق ب لعربية، ولي أترات على لفكر لإسلامي ديال ليوم.

### لفلسفة لهندية
لفلسفة لهندية كاتشمل بزاف د تقاليد لفلسفية لي بانت ف لقارة لهندية من لقديم، لجينية و لبودية بانو ف لخّر ديال لفترة لڤيدية، و لهندوسية بانت من بعد واحد لمرحلة ديال لإندماج ديال بزّاف ديال تقاليد.

## مصادر


تصنيف:معتقد
تصنيف:مقالات فيها مصدر و 3000 بايت
تصنيف:بنادميات